行路難二十篇（幷序） 第十八章明不思議佛母
作者：傅翕
朝代：唐

paragraphs: 君不見愛欲貪淫諸佛母，諸佛世尊貪欲兒。
從來菩提爲我匠，今使我爲衆匠師。
昔日千端外求佛，佛在衣中今始知。
無量癡心本是道，三毒四倒不思議。
虛妄行慈愍衆苦，不知衆苦是慈悲。
嗔恚無明最微妙，世間智者不能思。
昔日辛勤學知見，不知知見自無知。
四趣三塗悉非有，三障三脫不分離。
行路難，路難無有俱併忘。
了知煩惱無生相，即是如來坐道塲。